
Ministru kabineta sēdes protokollēmums

Par Latvijas Atveseļošanas un noturības mehānisma plāna trešo papildinājumu

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Finanšu ministrijai viena mēneša laikā no apstiprināšanas Ministru kabinetā iesniegt Latvijas Atveseļošanas un noturības mehānisma plāna trešo papildinājumu Eiropas Komisijā.
· 4. Finanšu ministrijai sadarbībā ar nozaru ministrijām nodrošināt Atveseļošanas un noturības mehānisma plāna trešā papildinājuma precizēšanu atbilstoši Eiropas Komisijas komentāriem.
· 5. Atļaut Izglītības un zinātnes ministrijai ziņošanas Eiropas Komisijai vajadzībām apvienot Latvijas Atveseļošanas un noturības mehānisma plāna investīcijas 2.3.1.3.i. “Pašvadītas IKT speciālistu mācību pieejas attīstība”, 2.3.1.4.i. “Individuālo mācību kontu pieejas attīstība” un 2.3.2.1.i. “Digitālās prasmes iedzīvotājiem, t.sk. jauniešiem” projektu “Sabiedrības digitālo prasmju attīstība” un to rādītājus vienā investīcijā 2.3.1.5.i. “Digitālo prasmju mācības, kas apgūtas Individuālo mācību kontu platformā” ar kopēju summāru rādītāju.

